
privind privind depunerea proiectului „Construire Grădiniță Schela” de către UAT Municipiul Drobeta Turnu Severin, precum și aprobarea cheltuielilor legate de proiect
UAT Municipiul Drobeta Turnu Severin urmează să depună spre finanţare în cadrul Programului Regional Sud-Vest Oltenia 2021-2027, Apel de Proiecte: PR SV/A1/6/4.2/2024 PRIORITATEA 6 – EDUCAȚIE MODERNĂ ȘI INCLUZIVĂ, OBIECTIV SPECIFIC: RSO4.2. Îmbunătățirea accesului la servicii și favorabile incluziunii și de calitate în educație, formare și învățare pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online, proiectul „Construire Grădiniță Schela”.
Obiectivul general al proiectului constă în îmbunătățirea calității vieții în plan educațional, emoțional și relațional a copiilor cu vârstă între 3-6 ani, facilitând desfășurarea într-un cadru adecvat a tuturor activităților specifice programului educațional preșcolar cu program zilnic. Proiectul vizează construcția grădiniței din Schela cu regim P+2, scopul fiind creșterea accesului la educația timpurie. Dezvoltarea și creșterea competitivității economiei României, creșterea calității vieții și grija pentru mediul înconjurător sunt legate de dezvoltarea și modernizarea sistemului energetic. Prin acest proiect se propun măsuri de îmbunătățire a calității vieții sociale și educative prin ridicarea nivelului de trai la standarde europene și îmbunătățirea performanței energetice a construcțiilor existente. Educația este procesul prin care omul se dezvoltă pentru a se adapta la mediu și pentru a adapta mediul la sine. Adaptarea are drept scop supraviețuirea omului în mediul său în condiții cât mai bune și pentru un timp cât mai îndelungat. Ea se realizează atât prin modificarea sinelui în funcție de condițiile mediului natural și social, cât și prin modificarea condițiilor de mediu pentru ca acestea să corespundă cât mai bine necesităților omului. Grădinița din Schela aferentă Școlii nr. 5 promovează o educație de calitate, prin dezvoltarea în parteneriat cu mediul favorabil învățării, reprezentat de: - mediu educațional securizat și condiții optime pentru o dezvoltare armonioasă a personalității copilului; - stimularea încrederii în forțele proprii; - atmosferă de lucru destinsă, relaxantă bazată pe relația de prietenie și încredere reciprocă între cadru didactic și copii; - cultivarea și valorificarea aptitudinilor individuale; - relația strânsă grădiniță - familie , ce are ca scop identificarea timpurie și rezolvarea eventualelor probleme ce apar pe parcursul anului școlar. În unitate sunt înscriși 74 preșcolari în prezent și își desfășoară activitatea 5 cadre didactice și 4 cadre auxiliare, dar ținând cont de faptul ca nevoia este mai mare si pentru asigurarea unei infrastructuri adecvate sistemului de învățământ se propune construcția unei noi grădinițe cu o capacitate de 150 locuri.
Valoarea totală a proiectului este de 8.441.491,89 lei cu TVA.
În consecinţă, vă rugăm să analizaţi şi să hotărâţi asupra următoarelor:
- depunerea proiectului „Construire Grădiniță Schela”;
- aprobarea valorii proiectului „Construire Grădiniță Schela” în cuantum de 8.441.491,89 lei cu TVA;
- aprobarea contribuției proprii  în valoare de 2% din valoarea eligibilă a proiectului, în cuantum de 149.240,99 lei cu TVA, dar și achitarea tuturor cheltuielilor neeligibile.
- asigurarea tuturor resurselor financiare necesare implementării proiectului în condițiile rambursării/decontarii ulterioare a cheltuielilor din instrumente structural;
-  împuternicirea d-lui Screciu Marius Vasile să semeneze toate actele necesare depunerii proiectului în numele UAT Municipiul Drobeta Turnu Severin.


Iniţiator,
Screciu Marius Vasile

